b'\n_START_ARTICLE_\nLorenzo Carboncini\n_START_PARAGRAPH_\nLorenzo Carboncini (f\xc3\xb8dt 22. september 1976 i Empoli, Italien) er en italiensk tidligere roer._NEWLINE_Carboncini vandt ved OL 2000 i Sydney (sammen med Valter Molea, Riccardo Dei Rossi og Carlo Mornati) en s\xc3\xb8lvmedalje i disciplinen firer uden styrmand. Italienerne blev i finalen kun besejret af den britiske b\xc3\xa5d, mens Australien sikrede sig bronzemedaljerne. Han deltog ogs\xc3\xa5 ved b\xc3\xa5de OL 1996 i Atlanta, OL 2008 i Beijing og OL 2012 i London, uden dog at vinde medalje ved nogen af disse lege._NEWLINE_Carboncini vandt desuden en VM-guldmedalje i firer med styrmand ved VM 2004, og sikrede sig desuden hele 10 VM-s\xc3\xb8lv- og bronzemedaljer gennem karrieren.'